Registrering av permisjon eller permittering i Duett Lønn
Langvarig sykdom under 12 måneder
Har den ansatte vært helt eller delvis sykemeldt sammenhengende i mindre enn 12 måneder skal du ikke oppgi dette som permisjon. Sykefraværet endrer ikke hva du skal oppgi om arbeidsforholdet i a-meldingen. Dette gjelder uavhengig om det er arbeidsgiver eller arbeidstaker som mottar sykepenger fra NAV.
Langvarig sykdom over 12 måneder
Har den ansatte vært helt eller delvis sykemeldt sammenhengende i mer enn 12 måneder og arbeidsforholdet videreføres, skal du oppgi dette som permisjon. Permisjonstypen som skal benyttes for dette er Velferdspermisjon.
Etter Arbeidsmiljøloven har arbeidstakeren en verneperiode på 12 måneder. Fra det tidspunktet arbeidsgiver mener verneperioden er over og hen velger å videreføre ansettelsesforholdet, skal dette rapporteres som permisjon. Dette er uavhengig av sykmelding eller rett til sykepenger fra NAV. Permisjonen kan være med eller uten lønn.
Du skal da oppgi permisjon tilsvarende den normale arbeidstiden den ansatte er fritatt arbeidsplikt for og for perioden over 12 måneder. Hvis den ansatte er 100 prosent fraværende skal du oppgi permisjonsprosent på 100. Dette gjelder uavhengig av om den ansatte har krav på godtgjørelse fra arbeidsgiver eller ikke eller om den ansatte mottar en ytelse fra NAV.
Du finner mer informasjon rundt temaet permisjon på Skatteetaten .